เรื่องร้องเรียน (ร้องเรียน) วันที่ 2023-05-14 09:46:50 — แขวงสามวาตะวันตก เขตคลองสามวา กรุงเทพมหานคร
เรียน ผู้อำนวยการเขตคลองสามวา 
      ดิฉัน นส.ธันวรัชญ์ ทิวัตถ์ธันกฤตย์ อาศัยอยู่ ม.เคซี  5 ซอยพระยาสุเรนทร์ 40 ดิฉันอาศัยอยู่ที่เขตคลองสามวาเป็นเวลา 25 ปี มาแล้ว 
      ดิฉันขอร้องเรียนต่อสำนักงานเขตคลองสามวา เกี่ยวกับศาลาที่พักรอรถสองแถว หน้าปากซอย พระยาสุเรนทร์ 40 ที่เคยมี แล้วหายไป จากการชำรุด และเจ้าหน้าที่ได้มารื้อถอน นานมาแล้ว จนป่านนี้ก็ยังไม่มีการมาสร้างให้ใหม่ เป็นความเดือดร้อนของผู้ที่อาศัยอยู่ในซอยพระยาสุเรนทร์ 40 ที่ยังใช้รถโดยสารสาธารณะ ไม่มีที่หลบแดดหลบฝน  อีกทั้งการรอรถสองแถวสีแดงที่วิ่งผ่านก็นานเป็นชั่วโมง เป็นความทุกข์ยากของลูกเด็กเล็กแดง ผู้เฒ่าผู้แก่ ที่ยังต้องเดินทางด้วยรถสาธารณะ 
     ดิฉันจึงขอให้ทางสำนักงานเขต พิจารณาข้อร้องเรียนของดิฉัน และถ้าหากขัดข้องต่อข้อร้องเรียนดังกล่าว ก็ขอคำชี้แจง เพื่อประโยชน์แก่ส่วนรวม 
                                          ขอแสดงความนับถือ
                                       ธันวรัชญ์ ทิวัตถ์ธันกฤตย์